सिद्धार्थनगर वारिर्यसको जित
रुपन्देहीमा जारी कारोलिनास रूपन्देही जुनियर स्टार क्रिकेट लिगको बुधबार भएको खेलमा सिद्धार्थनगर वारिर्यसले जित निकालेको छ । उसले गौतम बुद्ध अन्तर्राष्ट्रिय क्रिकेट एकेडेमी सैनामैनालाई ६२ रनले पराजित गरेको हो । टस जितेर ब्याटिङ रोजेको सिद्धार्थनगरले ३१ ओभरमा सबै विकेटको क्षतिमा १ सय ५८ रन जोड्यो ।
तिलोत्तमा — रुपन्देहीमा जारी कारोलिनास रूपन्देही जुनियर स्टार क्रिकेट लिगको बुधबार भएको खेलमा सिद्धार्थनगर वारिर्यसले जित निकालेको छ । उसले गौतम बुद्ध अन्तर्राष्ट्रिय क्रिकेट एकेडेमी सैनामैनालाई ६२ रनले पराजित गरेको हो । टस जितेर ब्याटिङ रोजेको सिद्धार्थनगरले ३१ ओभरमा सबै विकेटको क्षतिमा १ सय ५८ रन जोड्यो ।उसका लागि अभिषेक यादवले सर्वाधिक ४५ र इरफान अली खानले ३१ रन जोडे । बलिङमा सैनामैनाका सोनु मल्लले ३, उदय महर्जन र अमृत अधिकारीले समान २/२ विकेट लिए । जवाफी ब्याटिङ गरेको सैनामैना २६ ओभरमै समेटियो । ९६ रनमात्र बनाएको गौतम बुद्धका लागि सन्तोष साउदले २१ रन बनाए । अन्य ब्याटरले भने दोहोरो अंक जोड्न सकेनन् । बलिङमा सिद्धार्थनगरका अर्जन कारुषले ५ विकेट लिए भने वृजेश थारुले २ विकेट लिए ।खेलमा अर्जुन कारुष म्यान अफ द म्याच घोषित भए । प्रतियोगिताको उपाधि विजेताले २० हजार रुपैयाँ तथा उपविजेता टिमले नगद १० हजार रुपैयाँ प्राप्त गर्नेछन् । प्रतियोगितामा सिद्धार्थनगर वारियर्स, ओमसतिया स्टार्स, तिलोत्तमा टाइटन्स, बुटवल युनाइटेड, देवदह ड्रागन र जीबीआईसीए सैनामैना गरी ६ टिम सहभागी छन् ।